Systur

Systur (norsk oversettelse: søstre) også kjent som Sigga, Beta og Elín og Sísý Ey, er et islandsk band som består av søstrene Sigríður, Elísabet og Elín Eyþórsdóttir. Bandet ble grunnlagt i 2011. I mars 2022 vant de den islandske sangkonkurransen Söngvakeppnin og representerte Island i Eurovision Song Contest 2022 med sangen «Með hækkandi sól».

Bakgrunn 
Søstrene Sigríður («Sigga)», Elísabet (Beta) og Elín vokste opp i en musikalsk familie. Moren er sangeren Ell­en Kristjáns­dótt­ir, faren er musikeren Eyþór Gunnarsson, mens onkelen er den kjente islandske blues- og folkemusikeren KK (Kristján Kristjánsson). 

I 2011 dannet søstrene house- og elektronikabandet Sísý Ey sammen med DJ Oculus. De ga ut sin første singel, «Ain’t Got Nobody», i 2013 som gikk rett til topps på den islandske hitlisten. De har spilt på flere internasjonale musikkfestivaler, blant andre Glastonbury, Sonar Barcelona og Iceland Airwaves.

Lødag 12. mars 2022 vant de Söngvakeppnin, Islands uttak til Eurovision Song Contest. De vant den islandske finalen med låten «Með hækkandi sól» (norsk: med stigende sol) og fikk dermed representere  Island i Eurovision Song Contest 2022 i Torino i Italia, hvor de kom på 23. plass med totalt 20 poeng.

De tre søstrene har også individuelle musikkarrierer.

Diskografi

Singler 

 2013 – «Ain't Got Nobody»
 2015 – «Kid»
 2016 – «Do It Good»
 2017 – «Mystified»
 2018 – «Restless»
 2022 – «Með hækkandi sól»

Referanser

Eksterne lenker 
 

 

Islandske musikkgrupper
Islandske musikere
Islandsk musikk
Deltakere i Eurovision Song Contest 2022